 దార్కా అమాయకత్వాన్ని చూసి జయదేవ్ ఫక్కున నవ్వేడు. అనుకరించటం తేలికే, కొద్దికృషితో ఏ మిమిక్రి ఆర్టిస్టు అయినా దాన్ని చెయ్యగలడు. కాని వెంకట్ మెదడు పిళ్లయ్ కంఠాన్ని మాత్రమే గ్రహిస్తుంది. ఏ ఫ్రీక్వెన్సీలో పిళ్లయ్ స్వరం మాటల్ని బహిర్గతం చేస్తుందో అదే ఫ్రీక్వెన్సీతో మాట్లాడాలి."

 దార్కా మనసులో అనుకున్నాడు........"మంత్రోచ్ఛరణలో కంఠాన్ని శూన్యంనుంచి ప్రారంభించి దిగంతాలకు వ్యాపించే ఆరోపణని గురువులు మాకు నేర్పారు. ఈయన మాట్లాడే 'ఇంగ్లీషు' మాట దానికి సంబంధించి నవే అనుకుంటాను......"

 దార్కా వెంకట్ వైపు తిరిగి "నాకు ఒక గాజు గ్లాసుతో నీళ్ళు కావాలి" అన్నాడు. వెంకట్ కొద్దిగా ఆశ్చర్యపడినా, మరేమీ మాట్లాడకుండా ఆ రెండు తీసుకొచ్చి ఇచ్చాడు. టేబుల్ మీద గ్లాసు పెట్టి, దాన్నే చూస్తూ ఏదో వల్లించసాగేడు దార్కా.

 నిముషాలు గడుస్తున్నాయ్........ అతడి పెదవులు కదుల్తున్నాయ్ - ఏదో జరుగుతున్న భావన. మరో రెండు నిముషాలు గడిచినయ్. టప్ మన్న శబ్దంతో గ్లాసు పగిలిపోయింది.

 ప్రేక్షకులిద్దరూ నిర్విణ్నులయ్యారు. నోట మాట రాలేదు.

 ఇన్ ఫ్రాసానిక్ సౌండ్స్!!!

 మంత్రంతో మనిషినెలా చంపొచ్చో, వశీకరణం అంటే ఏమిటో మానవాతీత శక్తికి మానవ శక్తికి తేడా రోజురోజుకీ ఎంత బలహీనమవుతుందో....... పరిశోధన ఎలా ముందుకు వెళుతుందో అర్దమవుతూంది జయదేవ్ కి. ఆశ్చర్యంగా ప్రతిబింబిస్తున్న కళ్ళతో దార్కాని చూసేడు. దార్కా నెమ్మదిగా - శ్రీనివాసపిళ్ళయ్ కంఠాన్ని నేను అంగీకరించగలననే అనుకుంటున్నాను జయదేవ్ బాబూ మీరు చెప్పిన ఫ్రీక్వెన్సీలో" అన్నాడు చివరిపదాన్ని నొక్కి పలుకుతూ.

                   * * *

 వెంకట్ ని పక్కగదిలో కూర్చోమని చెప్పి జయదేవ్, దార్కా టెలిఫోన్ పక్కనే కూర్చున్నాడు. ఏ క్షణమైనా అది మోగవచ్చు. పిళ్ళై మళ్ళీ ఫోన్ చేస్తాడు.

 ఆ కంఠం వెంటనే డిస్ కనెక్ట్ అవుతుంది. 

 అయ్యేలోపులో దాన్ని అనుకరించేటంతగా గ్రహించగలగాలి. అది సామాన్య విషయమేమీ కాదు. దార్కా ఉద్విగ్నతతో టెలిఫోన్ నే చూడసాగేడు. అతడికి ఏం చేయాలో జయదేవ్ చెప్పాడు.

 శ్రీనివాసపిళ్ళై దగ్గర తమ ముగ్గురి పేర్లలో తులసి పేరు చూసినపుడు దార్కా పెద్దగా చలించలేదు. ఎలాగూ మరణిస్తుంది కదా అని........కాని అతడు ఆమెపై చేసిన అత్యాచారాన్ని చూసి యిప్పుడు - మరణం ముందు పిళ్ళై ఆమెని మరింత బాధపెట్టటం చూసి అతడు ఆవేశంతో కదిలిపోతున్నాడు.

 అతడి ఆలోచన్లని చెదురుస్తూ - "ఫోన్ రాకపోతే మన ప్లానంతా పాడవుతుంది" అన్నాడు జయదేవ్. దార్కా తలెత్తి ఆందోళనగా జయదేవ్ వైపు చూశాడు. అవును. ఏ విషయమూ చెప్పకుండా వెంకట్ ని ఆ గదిలో కూర్చోమనటం బాగోదు. దార్కా ఏదో అనబోతూ వుంటే ఫోన్ మోగింది. ఇద్దరూ అప్రయత్నంగా ఉలిక్కిపడ్డారు.

 దార్కా వంగి ఫోన్ తీసుకున్నాడు.

 "డాక్టర్ వెంకట్" అవతల్నుంచి వినబడింది.

 "ఊ"

 "డిడ్ యూ కంప్లీట్ ఆపరేషన్ సిక్స్"

 "కౌన్ హై ఆప్! యేతో సేట్ రంగాలాల్ పట్వర్ లాల్ ఘర్ హై! ఎవరు మీరు. ఈ ఇల్లు సేట్ రంగాలాల్ పట్వర్ లాల్ ది."  ఫోన్ డిస్ కనెక్టయింది. మళ్ళీ ఫోన్ రాకుండా రిసీవర్ పక్కన పెట్టేశాడు దార్కా. కళ్ళు మూసుకున్నాడు. గదంతా నిశ్శబ్దం మందముగా వ్యాపించింది.

 ఏకాగ్రత.

 శ్మశానాల్లో నేర్చుకున్నది.........గురువులు నేర్పినది ఎన్నో అమావాస్య రాత్రులు నిర్మానుష్యమైన మైదానాల్లో స్వరకంపనాల్ని రకరకాలుగా మారుస్తూ ఏమాత్రం తప్పు జరిగినా కాల్తున్న ఎముకతో వాతపెట్టడానికి నిలబడ్డ గురువుముందు - నగ్నంగా చలికి వణుకుతూ సాధన చేసింది...........

 దార్కా కళ్ళు తెరిచాడు. తనవైపే చూస్తున్న జయదేవ్ ని చూసి ఓ.కే. అన్నట్టు నవ్వేడు. జయదేవ్ తీరిగ్గా ఊపిరి పీల్చుకున్నాడు. దార్కా వడివడిగా లేచి బయటికి వెళ్ళిపోయాడు. జయదేవ్, వెంకట్ రూమ్ లోకి వెళ్ళి "నేనూ వెళ్ళొస్తాను" అన్నాడు. 

 "అసలు ఏం జరిగింది? ఏమయినా తెలిసిందా?" అని అడిగాడు వెంకట్.

 "లేదు" అనేసి బయటకొచ్చేసేడు జయదేవ్. అయితే వెళ్ళిపోలేదు. ముందు ద్వారంనుంచి బయటకొచ్చి. పక్కకివెళ్ళి , కిటికి పక్కన నిలబడ్డాడు -నిముషాలు లెక్క బెట్టుకుంటూ.

 ఈ లోపులో దార్కా పబ్లిక్ ఫోన్ చేరుకుని నెంబర్ తిప్పేడు.

 వెంకట్ ఇంట్లో ఫోన్ మోగుతూవుంటే బయట జయదేవ్ గుండెలు వేగంగా కొట్టుకోసాగేయి. దార్కా సాధించగలడా దీన్ని అనుకొన్నాడు. సాధించలేకపోతే మొత్తం ప్లానంతా పాడవుతుంది.

 ఈ లోపులో వెంకట్ ఫోన్ ఎత్తుకుని "హలో!" అన్నాడు

 "డాక్టర్ వెంకట్!"

 "స్పీకింగ్!"

 దార్కా కంఠం మంద్రస్వరంలో వినిపించసాగింది. శ్రీనివాసపిళ్ళే స్వరపు ఫ్రీక్వెన్సీలో.........

 "మాండవ్య తీరంనుండే వెలుగుతున్నది కిరణమణి.
 darka amaayakatvaanni chusi jayadev fakkuna navvedu. anukarinchatam telike, koddikrushito e mimikri artistu aina daanni cheyyagaladu. kaani venkat medadu pillay kantaanni matrame grahistundi. e freakvenseelo pillay swaram maatalni bahirgatam chestundo adhe freekvenseetho matladali."

 darka manasulo anukunnadu........"mantrochcharanalo kantaanni shoonyamnunchi praarambhinchi digantaalaku vyaapinche aaropanani guruvulu maaku nerpaaru. eeyana matlade 'ingleeshu' maata daaniki sambandhinchi nave anukuntaanu......"

 darka venkat vaipu tirigi "naaku oka gaaju glasutho neellu kavali" annadu. venkat koddigaa aascharyapadinaa, maremi matladakunda aa rendu teesukochi ichadu. table meeda glasu petti, daanne chustuu edho vallinchasaagedu darka.

 nimushaalu gadustunnay........ atadi pedavulu kadultunnay - edho jarugutunna bhavana. maro rendu nimushaalu gadichinay. tup manna sabdamto glasu pagilipoyindi.

 prekshakuliddaru nirvinnulayyaaru. nota maata raledu.

 in frassonic sounds!!!

 mantramtho manishinela champocho, vasikaranam ante emito maanavaatiita saktiki manava saktiki teda rojurojuki entha balaheenamavutundo....... parisodhana ela munduku velutundo ardamavutuundi jayadev ki. aascharyamgaa pratibimbistunna kallatho darkani chusedu. darka nemmadigaa - srinivasapillay kantaanni nenu angeekarinchagalanane anukuntunnanu jayadev baaboo meeru cheppina freakvenseelo" annadu chivaripadaanni nokki palukutuu.

                   * * *

 venkat ni pakkagadilo koorchomani cheppi jayadev, darka telifon pakkane kuurchunnaadu. e kshanamainaa adhi mogavachu. pillai mallee fon chestaadu.

 aa kantham ventane dis connect avutundi. 

 ayyelopulo daanni anukarinchetamtagaa grahinchagalagaali. adhi saamaanya vishayamemee kaadu. darka udvignatato telifon nee chudasagedu. atadiki yem cheyalo jayadev cheppaadu.

 srinivaasapillai daggara tama mugguri paerlalo tulasi paeru chusinapudu darka peddagaa chalinchaledu. elaaguu maranistundi kada ani........kaani atadu aamepai chesina atyaachaaraanni chusi yippudu - maranam mundu pillai aameni marinta badhapettatam chusi atadu aavesamto kadilipotunnadu.

 atadi aalochanlani chedurustuu - "fon rakapothe mana plaanantaa paadavutundi" annadu jayadev. darka taletti aandolanagaa jayadev vaipu chushadu. avunu. e vishayamuu cheppakunda venkat ni aa gadilo koorchomanatam bagodu. darka edho anabothu vunte fon mogindi. iddaruu aprayatnamgaa ulikkipaddaaru.

 darka vangi fon teesukunnadu.

 "dactor venkat" avatalnunchi vinabadindi.

 "oo"

 "did uu complete aperation sicks"

 "coun hai ap! yetho sate rangalal patwar lal ghar hai! evaru meeru. ee illu sate rangalal patwar lal dhi."  fon dis kanektayindi. mallee fon rakunda recever pakkana pettesaadu darka. kallu moosukunnadu. gadanta nissabdam mandamugaa vyaapinchindi.

 ekagrata.

 shmasaanaallo neerchukunnadi.........guruvulu nerpinadi enno amavasya raatrulu nirmaanushyamaina maidaanaallo swarakampanaalni rakarakaalugaa maarustuu ematram tappu jarigina kaaltunna emukatho vaatapettadaaniki nilabadda guruvumundu - nagnamgaa chaliki vanukutuu saadhana chesindi...........

 darka kallu terichaadu. tanavaipe chustunna jayadev ni chusi oo.kee. annattu navvedu. jayadev teeriggaa oopiri peelchukunnaadu. darka vadivadigaa lechi bayatiki vellipoyaadu. jayadev, venkat room loki velli "nenuu vellostaanu" annadu. 

 "asalu yem jarigindi? emayina telisinda?" ani adigaadu venkat.

 "ledu" anesi bayatakochesedu jayadev. ayithe vellipoledu. mundu dwaaramnunchi bayatakochi. pakkakivelli , kitiki pakkana nilabaddadu -nimushaalu lekka bettukuntu.

 ee lopulo darka pablic fon cherukuni nembar tippedu.

 venkat intlo fon mogutuvunte bayata jayadev gundelu vegamgaa kottukosageyi. darka saadhinchagaladaa deenni anukonnadu. saadhinchalekapothe mottam plaanantaa paadavutundi.

 ee lopulo venkat fon ettukuni "halo!" annadu

 "dactor venkat!"

 "speaking!"

 darka kantham mandraswaramlo vinipinchasaagindi. srinivasapille swarapu freakvenseelo.........

 "mandavya teeramnunde velugutunnadi kiranamani.